Es olla eltana bejmischa literarischa Õdenkal is es Proglas, ba den wou as se um a i Versn, resp. Reima, gschrimane Vuarred zara altkirngslowischn Iwasetzing vo d Evangelja hanḏlt. Da Text, vo den wou da Autoa wuhl da Konstantin is, is in Ejaschtn af Grejchisch aftaucht u nouhat i s Altkirngslowisch iwatrong woan. Da Text is z olla ejascht a Deffadiring oda Apologetik von an Grund fir a altkirngslowischa Iwasetzing vo da Bibl, also a Polemik genga d aso ghoissanan Drei-Sprocha-Háfaln, dej wou denkt hom, dass as d Bibl nea i de drei haaling Sprouchn - Latein, Grichisch u Hebrejiš gem brauchad. Doudabei gejd s wuhl um en ejaschtn originaln literarischn Text, da wou inn Groußmährischn afkumma is, zmol da Konstantin schou es grichisch Orḡenal durtn gschrim ghobt houd. Fralle is s dennat nu a Iwasetzing.